1978L0316 — DA — 19.11.1993 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

RÅDETS DIREKTIV

af 21. december 1977

om indbyrdes tilnærmelse af medlemsstaternes lovgivning om bilers indre indretning (identificering af betjeningsorganer, kontrollamper og indikatorer)

(78/316/EØF)

RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig artikel 100, under henvisning til forslag fra Kommissionen, under henvisning til udtalelse fra Europa-Parlamentet ( 1 ), under henvisning til udtalelse fra Det økonomiske og sociale Udvalg ( 2 ), og ud fra følgende betragtninger: ud fra følgende betragtninger: De tekniske forskrifter som biler skal opfylde i henhold til de nationale lovgivninger, vedrører bl. a. identificering af betjeningsorganer, signallamper og indikatorer; disse forskrifter er forskellige fra medlemsstat til medlemsstat; det er derfor nødvendigt, at alle medlemsstater — enten ved siden af eller i stedet for deres nuværende lovgivning — gennemfører ensartede bestemmelser, navnlig med henblik på at EØF-standardtypegodkendelse i henhold til Rådets direktiv 70/156/EØF af 6. februar 1970 om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil ( 3 ), som ændret ved direktiv 78/315/EØF ( 4 ), kan anvendes på enhver biltype; det er hensigtsmæssigt at udforme de tekniske forskrifter således, at de i deres målsætning ligger på linje med det arbejde, der udføres af FN-organet Den økonomiske kommission for Europa, samt i en række tekniske forskrifter, der er vedtaget af Den internationale standardiserings Organisation (ISO); den indbyrdes tilnærmelse af de nationale lovgivninger vedrørende biler omfatter en anerkendelse medlemsstaterne imellem af den kontrol, der udføres af hver af dem på grundlag af de fælles forskrifter — UDSTEDT FØLGENDE DIREKTIV:

Artikel 1

Ved bil forstås i dette direktiv ethvert motorkøretøj, der er bestemt til færdsel på vej, og som har mindst fire hjul og en konstruktivt bestemt maksimalhastighed over 25 km/t med undtagelse af ►M1 skinnekøretøjer, landbrugs- og skovbrugstraktorer og alle mobile maskiner ◄ .

Artikel 2

Medlemsstaterne kan ikke nægte EØF-standardtypegodkendelse eller national typegodkendelse af en bil af grunde, som vedrører identificeringen af betjeningsorganer, kontrollamper eller indikatorer, dersom disse opfylder bestemmelserne i bilag I, II, III og IV.

Artikel 3

Medlemsstaterne kan ikke nægte eller forbyde salg, registrering, ibrugtagning eller anvendelse af biler af grunde, som vedrører identificeringen af betjeningsorganer, kontrollamper eller indikatorer, dersom disse opfylder bestemmelserne i bilag I, II, III og IV.

Artikel 4

De ændringer, som er nødvendige for at tilpasse bestemmelserne i bilag I, II, III, IV og V til den tekniske udvikling, vedtages i overensstemmelse med den fremgangsmåde, der er fastlagt i artikel 13 i direktiv 70/156/EØF.

Artikel 5

1. Medlemsstaterne sætter de nødvendige bestemmelser i kraft for at efterkomme dette direktiv inden 18 måneder efter dets meddelelse og underretter straks Kommissionen herom.

2. Det påhviler medlemsstaterne at meddele Kommissionen ordlyden af væsentlige nationale bestemmelser, som de vedtager på det område, der er omfattet af dette direktiv.

Artikel 6

Dette direktiv er rettet til medlemsstaterne.

BILAGSFORTEGNELSE



▼M1 ————— ▼B (*) De tekniske forskrifter i dette bilag svarer til tilsvarende krav i udkastet til regulativ fra FN-organet Den økonomiske kommission for Europa på dette område; man har derfor overholdt nævnte regulativs underinddeling i punkter. Hvis et punkt i regulativet ikke har noget tilsvarende punkt i bilagene til direktivet, angives dets nummer pro memoria i parentes.

BILAG I

ANVENDELSESOMRÅDE, DEFINITIONER, BEGÆRING OM EØF-STANDARDTYPEGODKENDELSE, EØF-STANDARDTYPEGODKENDELSE, FORSKRIFTER

1. ANVENDELSESOMRÅDE

Dette direktiv finder anvendelse på biler for så vidt angår identificering af betjeningsorganer, kontrollamper og indikatorer.

2. DEFINITIONER

▼M1 —————

▼B

►M1 2.1. ◄ Biltype

Ved »biltype« forstås biler, som for så vidt angår den indre indretning ikke frembyder forskelle, der vil kunne indvirke på identificeringen af betjeningsorganer, kontrollamper og indikatorer.

►M1 2.2. ◄ Betjeningsorgan

Ved »betjeningsorgan« forstås den del af en anordning, hvorved foreren kan frembringe en ændring i bilens tilstand eller virkemåde.

▼M1 —————

▼B

►M1 2.3. ◄ Indikator

Ved »indikator« forstås en anordning, som giver oplysning om et systems eller del af et systems funktion eller position, f.eks. et væskeniveau.

►M1 2.4. ◄ Kontrollampe

Ved »kontrollampe« forstås et optisk signal, som angiver, at en anordnings betjeningsorgan er betjent, at den fungerer korrekt eller mangelfuldt eller at der er opstået et funktionssvigt.

►M1 2.5. ◄ Symbol

Ved »symbol« forstås en afmærkning, hvorved et betjeningsorgan, en kontrollampe eller en indikator kan identificeres.

▼M1

2.6. Informationsvisningsanordning

Ved »informationsvisningsanordning« forstås en visningsanordning, som kan vise mere end én type information eller meddelelse.

▼M1 —————

▼B

3. BEGÆRING OM EØF-STANDARDTYPEGODKENDELSE

▼M1

Begæring om EØF-typegodkendelse som omhandlet i artikel 3, stk. 4, i direktiv 70/156/EØF af en biltype med hensyn til identificering af betjeningsorganer, kontrollamper og indikatorer skal indgives af bilens fabrikant

3.2. Oplysningsskemaet udformes som vist i bilag V ▼M1 ————— ▼B

3.3. Enten en bil, som er repræsentativt for den type, som skal godkendes, eller den (eller de) del(e) af bilen, som kan anses som væsentlige for gennemførelsen af den kontrol og de afprøvninger, som er foreskrevet i dette direktiv, skal fremstilles for den tekniske tjeneste, som skal udføre typegodkendelsesafprovningen.

▼M1

4. MEDDELELSE AF EØF-TYPEGODKENDELSE

4.1. Der meddeles EØF-typegodkendelse som omhandlet i artikel 4, stk. 3, i direktiv 70/156/EØF, hvis de relevante krav er opfyldt.

4.2. EØF-typegodkendelsesattesten udformes som vist i bilag VI.

4.3. Der tildeles et typegodkendelsesnummer til hver godkendt køretøjstype i overensstemmelse med reglerne i bilag VII til direktiv 70/156/EØF. En medlemsstat må ikke give samme nummer til to forskellige køretøjstyper

▼B

5. FORSKRIFTER

5.1. Generelle forskrifter

5.1.1. ►M1 De i bilag II omhandlede betjeningsorganer, kontrollamper og indikatorer, som forefindes på bilen, skal være identificeret ved symboler ◄ . Denne indentificering skal udføres ved hjælp af symboler, som er i overensstemmelse med de i nævnte bilag angivne.

▼M1

Symboler, der anvendes til at identificere de i bilag III omhandlede betjeningsorganer, kontrollamper og indikatorer, skal være i overensstemmelse med symbolerne i samme bilag.

5.1.3. Der kan anvendes andre symboler end de i bilag II og III angivne til identificering af betjeningsorganer, kontrollamper og indikatorer, som ikke omhandles i direktivet, forudsat at symbolerne ikke kan forveksles med symbolerne i nævnte bilag.

▼B

5.1.4. Symbolerne er i overensstemmelse når størrelsesforholdet overholdes ved en ændring af størrelsen.

▼M1

En informationsvisningsanordning kan anvendes til at vise meddelelser fra enhver kilde, som opfylder følgende forudsætninger:

5.1.5.1. Kontrollamper for bremse, fjernlys og retningsviser må ikke anbringes i den samme informationsvisningsanordning.

5.1.5.2. Den fornødne relevante information skal fremgå af informationsvisningsanordningens kontrollamper og indikatorer, når der opstår en situation, som aktiverer disse.

5.1.5.3. Hvis der gives to eller flere meddelelser, skal de enten automatisk gentages i rækkefølge eller vises på en sådan måde, at de er klart synlige for og kan identificeres af føreren.

5.1.5.4. Bestemmelserne i bilag III om farve gælder ikke for kontrollamper og indikatorer, som indgår i en informationsvisningsanordning.

▼B

5.2. Symbolernes kendetegn

5.2.1. De i punkt 5.1.1. omhandlede symboler skal fra førersædet kunne identificeres af en fører med normalt syn.

5.2.2. De i punkt 5.1.1 og 5.1.2 omhandlede symboler skal være anbragt på betjeningsorganerne, kontrollamperne og indikatorerne eller i umiddelbar nærhed af disse.

▼M1

Symbolerne skal fremstå klart mod baggrunden.

5.2.4. Kontrollamper skal have de i bilag II og III angivne farver.

▼M1

Til et betjeningsorgan, en indikator eller en kontrollampe, der er kombineret, kan der anvendes et samlet symbol.

▼M1

6. ÆNDRING AF TYPE

6.1. Ved ændring af en type, der er godkendt i henhold til dette direktiv, finder bestemmelserne i artikel 5 i direktiv 70/156/EØF anvendelse.

7. PRODUKTIONENS OVERENSSTEMMELSE

7.1. Der skal træffes foranstaltninger til sikring af produktionens overensstemmelse med den godkende type, jf. bestemmelserne i artikel 10 i direktiv 70/156/EØF.

▼M1 —————

▼B

BILAG II

BETJENINGSORGANER, KONTROLLAMPER OG INDIKATORER SOM KRÆVES IDENTIFICERET, SÅFREMT DE FOREFINDES, OG SYMBOLERNE HERFOR

▼M1 —————

▼M1

(Symbolerne er i overensstemmelse med ISO 2575, fjerde udgave — 1982-11-15)

▼B

Bilag III

BETJENINGSORGANER, KONTROLLAMPER OG INDIKATORER, SOM IKKE KRÆVES IDENTIFICERET, SÅFREMT DE FOREFINDES, OG DE SYMBOLER, SOM ER PÅBUDT TIL IDENTIFICERING AF DEM, NÅR DE IDENTIFICERES

▼M1 —————

▼M1

(Symbolerne er i overensstemmelse med ISO 2575, fjerde udgave — 1982-11-15)

▼B

BILAG IV

UDFORMNING AF BASISMODELLEN FOR BASISSYMBOLER I BILAG II OG III

Figur 1

Basismodel

Basismodellen omfatter:

1. et grundkvadrat med sidelængderne 50 mm; denne længde a er lig med den nominelle dimension i basissymbolerne;

2. en grundcirkel med en diameter på 56 mm og således har omtrent samme areal som grundkvadratet 1;

3. en anden cirkel med en diameter på 50 mm indskrevet i grundkvadratet 1;

4. et andet kvadrat, hvis sider er parallelle med grundkvadratet l's sider og hvis hjørner berører grundcirklens periferi 2;

5. og 6. rektangler med samme areal som grundkvadratet 1; de to rektangler ligger vinkelret på hinanden og skærer de modstående sider i grundkvadratet symmetrisk;

7. et tredje kvadrat, hvis sider går igennem skæringspunkterne for grundkvadratet 1 og grundcirklen 2 og danner en vinkel på 45° med det vandrette plan, og som betegner basismodellens største vandrette og lodrette dimensioner;

8. en uregelmæssig ottekant, dannet af linjestykker, der danner en vinkel på 30° med kvadratet 7's sider.

Basismodellen indtegnes på en kvadrering med en inddeling på 12,5 mm, som falder sammen med grundkvadratet 1.

▼M1

BILAG V

▼M1

BILAG VI

Tillæg

( 1 ) EFT nr. C 118 af 16. 5. 1977, s. 33.

( 2 ) EFT nr. C 114 af 11. 5. 1977, s. 10.

( 3 ) EFT nr. L 42 af 23. 2.1970, s. 1.

( 4 ) Se side 1 i denne Tidende.